Diari Oficial de la Generalitat Valenciana


Sumari del DOGV 5313, del 28-07-2006 (2006/7782)

RESOLUCIÓ de 24 de maig de 2006, del conseller de Territori i Habitatge per la qual s'aprova definitivament el Projecte de reparcel·lació de la UE núm. 7 d'Albaida.
--------------------------------------------------------------------------------------------------------------------------------------------------------------------

### Dades del document

Número de DOGV
:   5313

Data del DOGV
:   28-07-2006

Secció del DOGV
:   III. CONVENIS I ACTES - G) ALTRES ASSUMPTES

Número del document
:   2006/7782


Organisme emissor
:   Conselleria de Territori i Habitatge

Tipus de document
:   Resolució

RESOLUCIÓ de 24 de maig de 2006, del conseller de Territori i Habitatge per la qual s'aprova definitivament el Projecte de reparcel·lació de la UE núm. 7 d'Albaida. [2006/7782]  
Vist el Programa per al desenvolupament de l'actuació integrada (en endavant PDAI) de la unitat d'execució núm. 7 denominada Camps de Betilla d'Albaida, el promotor del qual és la Generalitat Valenciana, a través de l'Institut Valencià d'Habitatge, SA (en endavant, IVHSA), i de conformitat amb els següents  
Antecedents de fet  
Primer  
Amb data 2 de febrer de 2006, va entrar en el Servei Territorial d'Urbanisme de València la documentació relativa al PDAI referenciat, conformat per expedient administratiu, memòria de l'alternativa tècnica, Projecte d'urbanització i Projecte de reparcel·lació.  
Segon  
El projecte es va sotmetre a informació pública per Resolució del conseller de Territori i Habitatge, de data 15 d'abril de 2005, per a la seua tramitació per via d'urgència prevista en l'article 43 en relació amb els articles 38.2, 42 i 69 1. de la Llei 6/94, reguladora de l'activitat urbanística, en endavant la LRAU. Prèviament a la publicació de l'edicte, es van remetre els avisos als titulars cadastrals i als registrats, en resultar preceptiu en tramitar-se simultàniament la proposta de programació i l'expedient de reparcel·lació.  
Durant la informació publica del Projecte reparcel·lari es va sol·licitar al registre de la propietat competent, el certificat de domini i càrregues de les finques afectades i la pràctica de l'anotació marginal d'iniciació de l'expedient d'equidistribució, tot això en compliment dels articles 69.1 A) LRAU, 310 del TRLRS-92 i 5.1 del RD 1093/97.  
Una vegada transcorregut el període d'exposició pública (DOGV núm. 4989 de 20 d'abril del 2005 i diari Las Provincias de data 28 d'abril de 2005), durant el qual la Direcció General de la Guàrdia Civil va formular una al·legació per acord plenari de l'Ajuntament d'Albaida de 28 d'abril de 2005 es va aprovar el dictamen a l'expedient de referència, previ a l'aprovació provisional d'aquest per la Comissió Territorial d'Urbanisme.  
Tercer  
Durant la informació publica de l'expedient, es va presentar una al·legació per la Direcció General de la Guàrdia Civil del Ministeri de l'Interior, que, en resum, sol·licitava la iniciació d'un expedient de cessió de la parcel·la afectada per l'actuació proposada i la concreció de les contraprestacions que li corresponen, en compte de la figura de l'expropiació dels terrenys prevista en el Projecte de reparcel·lació tramitat.  
Per la seua banda, l'IVHSA emet el pertinent informe de contestació d'al·legacions, en el qual proposa la desestimació de l'única al·legació formulada, amb el següent tenor literal;  
.L'interessat al·lega que no cal l'expropiació sobre la finca de referència, quan en l'expedient no es recorre a la dita figura, sinó d'acord amb el planejament i la legislació vigent, que s'ha de desenvolupar la dita UE mitjançant un programa per al desenvolupament d'actuacions integrades, i el seu Projecte d'urbanització i de reparcel·lació.  
Així mateix, al·ludixen a les contraprestacions que els corresponen i que donen raó a l'Ajuntament d'Albaida. En aquest cas, les contraprestacions, tant per la part de parcel·la inclosa en el Projecte de reparcel·lació com per les edificacions que és necessari derrocar, consten en l'esmentat Projecte de reparcel·lació, sempre tenint en compte que l'administració actuant és la Generalitat Valenciana..  
Quart  
La documentació remesa conforma el PDAI amb Projecte de reparcel·lació de la UE núm. 7 de sòl urbà residencial, amb una superfície de 27.165 m², denominada Camps de Betilla, promogut per la Conselleria de Territori i Habitatge a través de l'INSTITUT VALENCIÀ D'HABITATGE, SA (IVHSA), per raó del conveni de col·laboració subscrit amb data 26 d'abril de 2004 entre l'empresa pública citada de la Generalitat Valenciana i L'ajuntament d'Albaida per a l'ordenació, la gestió i l'execució de l'actuació urbanística referenciada.   
Es vinculen els solars resultants, que obtinga el IVHSA per la seua tasca urbanitzadora en recompensa de les càrregues d'urbanització en espècie, a la construcció d'habitatge protegit. El programa preveu la construcció de 92 habitatges subjectes a aquest règim d'edificació.  
El quadre resum de la unitat d'execució reparcel·lada és el següent;  
Superfície unitat d'execució 27.165,00 m²  
Superfície residencial 14.974,76 m²  
Superfície dotacional 12.190,24 m²  
Xarxa viària 8.118,02 m²  
Equipaments 334,04 m²  
Zones verdes 3.738,18 m²  
Aprofitament tipus 0,6864 m²t/m²s  
Edificabilitat màxima 18.647,00 m²t = 22.725,81 u.a.  
Núm. habitatges 145  
Cinqué  
En relació amb els informes sectorials sol·licitats per l'IVHSA durant la tramitació autonòmica de l'expedient, amb data 27 d'abril de 2005, s'emet un informe favorable per l'entitat de sanejament d'aigües, amb el contingut següent;   
.Aquesta entitat de sanejament informa la viabilitat del tractament en l'Edar d'Albaida de les aigües residuals generades per la cèdula d'urbanització UE-7 Camps Betilla d'Albaida, sempre que es complisca amb els següents condicionants:   
.1. En el seu dia, l'urbanitzador responsable d'executar l'actuació ha de realitzar la corresponent sol·licitud de la connexió efectiva. Les obres necessàries per a la connexió de les aigües residuals a les infraestructures públiques s'efectuaran pel peticionari al seu compte i risc.  
2. En tot cas, l'abocament generat pel desenvolupament urbanístic de referència ha de complir amb els límits d'abocament establits en l'ordenança municipal d'abocaments o, si no n'hi ha, en el model d'ordenança d'abocaments de l'entitat de sanejament a fi de preservar la integritat del sistema de sanejament i la qualitat de l'efluent. A aquests efectes l'urbanitzador ha de preveure que abans del punt de connexió, han de disposar d'una arqueta de registre de la mateixa tipologia que la que figura en el model d'ordenança d'abocaments a la xarxa municipal de clavegueram editat per aquesta entitat de sanejament, dotada a més de guies per a la instal·lació d'una mitjalluna que permeta la desconnexió de l'abocament.   
3. Amb anterioritat a l'execució de la connexió, s'ha d'ingressar a l'entitat de sanejament la quantitat resultant de 49.050,00 €, als efectes de la qual ha d'establir-se, si és el cas, l'oportú conveni entre l'entitat de sanejament i l'Ajuntament d'Albaida..  
Sisé  
Albaida compta amb Pla general aprovat definitivament per la Comissió Territorial d'Urbanisme en data 15 de desembre de 2005.  
Seté  
La Comissió Territorial d'Urbanisme de València, en sessió celebrada el dia 10 d'abril de 2006, va acordar aprovar provisionalment el Programa per al desenvolupament de l'actuació integrada, per gestió directa, de la UE núm. 7 Camps de Betilla del municipi d'Albaida, que incorpora memòria de l'alternativa tècnica i Projecte d'urbanització, adjudicar la condició d'agent urbanitzador a l'Institut Valencià d'Habitatge SA, en qualitat d'empresa pública dependent de la Conselleria de Territori i Habitatge, desestimar l'al·legació formulada per la Direcció General de la Guàrdia Civil, basant-se en el que ha exposat el fonament jurídic tercer, expedir la preceptiva cèdula d'urbanització conforme a l'article 42.1 LRAU, aprovar provisionalment el Projecte de reparcel·lació de la UE núm. 7, i elevar l'expedient al conseller de Territori i Habitatge per a la seua aprovació definitiva i notificar aquest acord als propietaris afectats.   
Fonaments de dret  
Primer  
La tramitació ha sigut correcta, d'acord amb el que preveuen els articles 42 i 43 LRAU, i ha de considerar-se administració actuant la Generalitat Valenciana.  
Segon  
L'objecte del programa és el desenvolupament de la UE núm. 7 de sòl urbà amb la finalitat de connectar-lo amb el nucli urbà confrontant, i d'ampliar les zones d'equipaments regularitzant les parcel·les amb les noves alienacions viàries creades. Així mateix es creen espais verds que amortixen l'impacte visual produït per les parts posteriors de les edificacions existents. En definitiva, es pretén millorar l'oferta de sòl urbanitzat i habitatge protegit al municipi, així com restaurar aqueix àmbit deficitari en dotacions públiques.  
Tercer  
Es desestima l'al·legació formulada per la Direcció General de la Guàrdia Civil, considerant que l'expedient no suposa l'expropiació dels terrenys afectats sinó l'obtenció d'aquests a través de l'institut de la reparcel·lació i les contraprestacions a la dita afecció consten degudament en el Projecte de reparcel·lació redactat a l'efecte.  
Quart  
La proposta necessita cèdula d'urbanització tal com disposa l'article 42.1 in fine LRAU.  
Cinqué  
El programa desenvolupa les previsions del Planejament general per a la UE núm. 7 de sòl urbà amb ordenació detallada, sense que s'aprecie obstacle per a la seua aprovació definitiva. Consta el certificat de la Gerència de l'IVHSA acreditant l'existència de crèdit pressupostari suficient per a executar l'actuació, d'acord amb el que preveu l'article 29.8 LRAU.  
Sisé  
El conseller de Territori i Habitatge és l'òrgan competent per a l'aprovació d'aquest expedient, d'acord amb el que preveu l'article 6-e) del Decret 201/2003, de 3 d'octubre, del Consell de la Generalitat, pel qual s'aprova el Reglament dels òrgans urbanístics. Conforme a l'article 10 a) del mateix text, la Comissió Territorial d'Urbanisme ha d'emetre dictamen previ.  
Vistos els preceptes legals citats i la resta de disposicions de general i pertinent aplicació de conformitat amb l'acord de la Comissió Territorial d'Urbanisme de València, resolc  
1. Aprovar definitivament el Programa per al desenvolupament de l'actuació integrada, per gestió directa, de la UE núm. 7 Camps de Betilla del municipi d'Albaida, que incorpora memòria de l'alternativa tècnica i Projecte d'urbanització.  
2. Adjudicar la condició d'agent urbanitzador a l'Institut Valencià d'Habitatge SA, en qualitat d'empresa pública dependent de la Conselleria de Territori i Habitatge.  
3. Desestimar l'al·legació formulada per la Direcció General de la Guàrdia Civil, basant-se en allò que s'ha exposat en el fonament jurídic tercer.  
4. Expedir la preceptiva cèdula d'urbanització conforme a l'article 42.1 LRAU.  
5. Aprovar definitivament el Projecte de reparcel·lació de la UE núm. 7.   
Contra la present resolució, que posa fi a la via administrativa, es pot interposar recurs potestatiu de reposició davant el conseller de Territori i Habitatge en el termini d'un mes, comptador des de l'endemà de la notificació d'aquesta, d'acord amb el que establixen els articles 116.1 i 117.1 de la Llei 4/1999, de modificació de la Llei 30/1992, de 26 de novembre, de règim jurídic de les administracions públiques i del procediment administratiu comú; o bé, recurs contenciós administratiu davant la sala contenciosa del Tribunal Superior de Justícia de la Comunitat Valenciana en el termini de dos mesos, comptadors des de l'endemà a la notificació d'aquesta, de conformitat amb el que disposa l'article 46.1 de la Llei 29/1998, de 13 de juliol, reguladora de la jurisdicció contenciosa administrativa.Tot això, sense perjudici que els interessats puguen exercir qualsevol altre recurs que estimen oportú..  
València, 24 de maig de 2006.. El conseller de Territori i Habitatge: Rafael Blasco Castany.